สวัสดีค่ะ คุณ อยากจะสอบถามว่าไปทำ subcision ที่แก้มมา 5 เดือนแล้ว แต่แผลจากการทำ subcision เป็นแผลนูนขึ้นมา อยากทราบว่าแผลนูนมันจะยุบลงไปเองได้ไหมคะ แล้วถ้าซื้อ dermatix มาทาจะช่วยให้แผลนูนยุบไหมคะ?
สวัสดีค่ะ การทำ subcision คือการเลาะพังผืดใต้ผิวหนังด้วยเข็มตัดพังผืด ซึ่งเป็นหนึ่งในวิธีการรักษาแผลหลุมสิว โดยวิธีนี้ ย่อมทำให้ผิวหนังเกิดบาดแผลขึ้นมาใหม่ ซึ่งในกระบวนการซ่อมแซมบาดแผล ย่อมมีการสร้างเนื้อเยื่อใหม่เกิดขึ้น หลุมสิวจึงอาจตื้นลงได้ แต่หากในกระบวนการซ่อมแซม มีการสร้างเนื้อเยื่อมากไป ก็จะทำให้เกิดเป็นแผลเป็นนูนได้ ซึ่งหากนูนและโตไม่เกินขอบเขตของแผลเดิม ก็จะเรียกว่า hypertrophic scar โดยแผลชนิดนี้ จะค่อยๆยุบลงได้เอง และจะกลับเข้าสู่แผลเป็นคงที่ (stable scar) มีลักษณะใกล้เคียงแผลเป็นปกติในช่วงประมาณ 1 ปีภายหลังเกิดแผลค่ะส่วนการใช้เจลยี่ห้อ dermatix อาจช่วยให้แผลเป็นนูนหายเร็วขึ้นได้ หรืออาจไม่ช่วยก็ได้ ขึ้นกับแต่ละบุคคลค่ะ หากใช้แล้ว ไม่เกิดกการแพ้ ก็สามารถใช้ได้ค่ะแต่หากแผลเป็นนูนนั้น โตขยายเกินขอบแผลออกไป ก็จะถือเป็นแผลเป็นชนิด คีลอยด์ (keloid) ซึ่งควรไปพบแพทย์เฉพาะทางผิวหนังเพื่อรักษา เพราะการทายาหรือครีม ก็จะไม่สามารถลดขน่าดของแผลคีลอยด์ได้ค่ะ